《陇口作》
宋代·郭浩

陇口山深草木荒，行人到此断肝肠。耳中不忍听鹦鹉，犹在枝头说上皇。

作者简介：（1087—1145）宋德顺军陇干人，字充道。郭成子。徽宗时充环庆路第五将部将，与西夏战有功，累迁中州刺史。高宗建炎初，知原州，升本路兵马钤辖，知泾州、权主管鄜延路经略安抚。时金、西夏二敌交侵，浩与对垒一年，敌不能犯。知凤翔府，退保和尚原，金人至，浩与吴玠随方捍御，蜀以安全。绍兴中屡破金军。官至金、房、开、达州经略安抚使兼知金州，枢密院都统制。卒谥恭毅。